CELEX: 32021D1797
Language: lt
Date: 1633392000000
Title: Tarybos sprendimas (ES) 2021/1797 2021 m. spalio 5 d. dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimu įsteigtame Asociacijos komitete prekybos klausimais dėl to susitarimo XVII priedo XVII-3 priedėlio (Telekomunikacijų paslaugoms taikytinos taisyklės), XVII-4 priedėlio (Pašto ir pasiuntinių paslaugoms taikytinos taisyklės) ir XVII-5 priedėlio (Tarptautiniam jūrų transportui taikytinos taisyklės) dalinio keitimo

2021 10 12   
               
               
                  LT
               
               
                  Europos Sąjungos oficialusis leidinys
               
               
                  L 361/48
               
            
         TARYBOS SPRENDIMAS (ES) 2021/1797
         2021 m. spalio 5 d.
         dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimu įsteigtame Asociacijos komitete prekybos klausimais dėl to susitarimo XVII priedo XVII-3 priedėlio (Telekomunikacijų paslaugoms taikytinos taisyklės), XVII-4 priedėlio (Pašto ir pasiuntinių paslaugoms taikytinos taisyklės) ir XVII-5 priedėlio (Tarptautiniam jūrų transportui taikytinos taisyklės) dalinio keitimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimas (toliau – Susitarimas) įsigaliojo 2017 m. rugsėjo 1 d.;
                  
               
                     (2)
                  
                  
                     pagal Susitarimo XVII priedo 11 straipsnį Asociacijos komitetas prekybos klausimais gali nuspręsti pakeisti to priedo nuostatas;
                  
               
                     (3)
                  
                  
                     Asociacijos komitetas prekybos klausimais priims sprendimą, kuriuo iš dalies keičiamas Susitarimo XVII priedo XVII-3 priedėlis (Telekomunikacijų paslaugoms taikytinos taisyklės), XVII-4 priedėlis (Pašto ir pasiuntinių paslaugoms taikytinos taisyklės) ir XVII-5 priedėlis (Tarptautiniam jūrų transportui taikytinos taisyklės);
                  
               
                     (4)
                  
                  
                     pagal Susitarimo 114, 124 ir 138 straipsnius Sąjunga ir Ukraina pripažįsta dabartinių Ukrainos teisės aktų suderinimo su Sąjungos teisės aktais svarbą. Ukraina užtikrina, kad jos dabartiniai ir būsimi teisės aktai palaipsniui būtų suderinti su Sąjungos acquis;
                  
               
                     (5)
                  
                  
                     atsižvelgiant į tai, kad keli Susitarimo XVII priedo XVII-3 priedėlyje (Telekomunikacijų paslaugoms taikytinos taisyklės), XVII-4 priedėlyje (Pašto ir pasiuntinių paslaugoms taikytinos taisyklės) ir XVII-5 priedėlyje (Tarptautiniam jūrų transportui taikytinos taisyklės) išvardyti Sąjungos aktai buvo iš dalies pakeisti arba panaikinti nuo Susitarimo teksto parafavimo 2012 m. kovo 30 d., būtina iš dalies pakeisti tuos priedėlius ir patikslinti tam tikrus terminus, kad būtų atsižvelgta į Ukrainos padarytą pažangą derinant savo teisės aktus su Sąjungos acquis;
                  
               
                     (6)
                  
                  
                     todėl tikslinga nustatyti poziciją, kurios Sąjungos vardu turi būti laikomasi Asociacijos komitete prekybos klausimais, nes sprendimas dėl Susitarimo XVII priedo XVII-3 priedėlio (Telekomunikacijų paslaugoms taikytinos taisyklės), XVII-4 priedėlio (Pašto ir pasiuntinių paslaugoms taikytinos taisyklės) ir XVII-5 priedėlio (Tarptautiniam jūrų transportui taikytinos taisyklės) dalinio pakeitimo bus privalomas Sąjungai,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimu įsteigtame Asociacijos komitete prekybos klausimais dėl Susitarimo XVII priedo XVII-3 priedėlio (Telekomunikacijų paslaugoms taikytinos taisyklės), XVII-4 priedėlio (Pašto ir pasiuntinių paslaugoms taikytinos taisyklės) ir XVII-5 priedėlio (Tarptautiniam jūrų transportui taikytinos taisyklės) dalinio pakeitimo, grindžiamato komiteto sprendimo projektu (1).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. spalio 5 d.
            
               
                  Tarybos vardu
               
               
                  Pirmininkas
               
               A. ŠIRCELJ
            
         
         
            (1)  Žr. dok. ST 11503/21 (http://register.consilium.europa.eu).